113 年全國語文競賽原住民族語朗讀 【卓群布農語】 國中學生組 編號 1 號

Tasan

Maca tasan mangki’ a naut talmamaupa kang kini’tu mama’az, ica’an ngalanngalanis takdangi’anta miqumica aidalaqan ti’, maupas itu diqanina mama’az, itu aidalaqana mama’az, itu ning’av a mama’az, itu bukzava mama’az, ukmuzas vaivivaivi ka tasan, makaca’an sinaduas mata’ nita’ tu kiqancaipan macqalis vaivivaivi ka tasan mangki’, ua’ patungaanunta ka nai tu tukau’un ca tasan cia, daqat maca saduutas vaivivaivi tasanis qaidalaqan dii ha, na musuu’ta min’anak maqanciap tu mama’azang kini’, altupat makua tu ma’aza na pacqalan tu ma’az ca tasan cia.

Maca ngaanis tasan mangki’ malasbununa nii’ tu dang piiata’, na pakacaanunta sinbazbazis madadaingaz nita, pisqanciap tu mama’az ca ngaanis tasan mangki’.Na maiza cikaupas sinpalaqanciap ha’an nastu’ mangki’.Maca maupas qulbu bununi’a mataqdung tu tasan, amin ca kadungi’ tupa’un amin tu mataqdung. Maca katapunungis luduna paav, tupa’un ca tasan cia tu madauqlac, madauqlac amin ca luhumi’. Maca tiqucis bununi’a tupa’un tu madangqac, madangqac amin ca laacis mumulac. Maca minkazhavin ca diqanin na minbulav ca lisavis lukiclukic, amin maca macacakin bunbuna na min’unit mabulav ca tasan cia.

Maizang amin ca duma’a tasan sinpatu ngaanis bunun, uutu nii’ang nanu’ maszang ca sinpatungaan mangki’, na mucqa mavaivi tukuc ca sinpatungaanis tata’a ka acang. Maupas lisavis lukic cina mutmuut, tupa’un ca tasan cia tu masanglav. Uutu, maca tasanis diqanini’a tupa’un amin tu masanglav, maca masqa’ ca ning’ava na masanglav amin ca tasan cia. Maca maupas qanvangmuut, cakut, qanvangpusqaiv na tupa’un ca tasan cia tu mapusqaiv, amin ca tasanis qamutic tupa’un tu mapusqaiv, daqat maca tasan mapusqaiv dii ha, nii’ tu maita’a ca tasan cia saduu’an, uutu mu’aminang kini’ tupa’un tu mapusqaiv. Maca tasan puaqis qalup tupa’un tu macinghav, maca tasan laacis kancikmun tupa’un tu maqaihac. Macapanmangmangin ca daqais pastung cina panludaq , naut tu na matuqaihav ca daqais, maca tasanis daqais dii ha tupa’un tu maqaihav.

113 年全國語文競賽原住民族語朗讀 【卓群布農語】 國中學生組 編號 1 號

顏色

顏色是一種自然現象，存在我們生活角落，如天、地、海、陸都充滿著各式各樣的顏色，透過我們眼睛感知的經驗，我們也給了它名稱，所以當我們看見這個形形色色的世界時，我們就自然就能夠分辦，每一樣東西是什麼顏色了。

布農族人顏色名稱不多，我們從耆老的口述來了解這顏色的名詞，約有下列幾種而已。就如人的頭髮是黑色的，污垢也是黑的。山頂上的雪是白色的，雲也是白的。人的血是紅色的，野草莓果也是紅色的；秋天時樹葉變黃色，成熟的香蕉也是黃色的。

布農族人對其他顏色的稱呼，就有不同的界定了，就如樹葉的顏色是綠色。青空的顏色叫做是藍色，大海的顏色是深藍。棕褐色的水鹿、山羌、和灰色的水牛、老鼠是同顏色名稱。棕、褐、灰布農族語是同一詞的。桃花的顏色叫粉紅，椹果叫紫色。若臉部不小心碰撞瘀青，這個顏色就叫黑青（黑布）。